Yaƙin_Duniya_na_II
Kwamandodi da Shuwagabanni
ƙasar Japan da ke son ta mamaye nahiyar Asiya da yankin Pacific, ta fara yaƙi da Kasar Sin tun daga shekara ta alib 1937, duk da cewar babu bangaren da yafito a fili ya ayyanar da yaki akan wanin sa. Ana dai ganin yakin ya soma ne a 1 ga watan Satumbar, shekara ta alib 1939, bayan mamaye ƙasar Poland da ƙasar Jamus tayi, da kuma ƙaddamar da yaki da Kasar Faransa da Ingila sukayi akan kasar Jamus a karshen shekarar 1939 har zuwa farkon shekara ta 1941, sai dai irin gumurzu da shirin da Jamus din tayi ne, hakan yasa ta samu nasarar mallakar kusan duka nahiyar Turai, kuma sai suka kulla ƙawance da kasar Italiya da Japan (Axis powers) a karkashin yarjejeniyar Molotov–Ribbentrop Pact of August 1939, Jamus da ƙasar Soviet sun rarraba tare da mallakar yankunan Turai na kasashe kamar irin su Poland, Finland, Romania da jihohin dake Baltic. Bayan fara yaƙi akan kasashen dake yankin Afirka ta arewa da Afirka ta gabas, da kuma faɗuwar ƙasar Faransa a tsakiyar shekarar 1940. Yaƙin ya koma mafi yawanchi tsakanin ƙasashen Jamus,Italiya da kuma Daular Romania akan Daular Biritaniya. Sai kuma fara Yaƙi a Balkans,Da kuma Fafatawar sararin samaniya a Ingila wato Aerial Battle of Britain da kuma harin sama tare dayin ruwan bomabomai da ƙasar Jamus din tayi wa Birtaniya wato Blitzkrieg, sai kuma fafatawar Mallakar Tekun Atlantik da ya biyo baya, Ana Chikin wannan Bala'in ne sai kuma Kasashen haɗakar (Axis Powers) a turai suka ƙaddamar da hari akan kasar Soviet Union (Rasha) wato Operation Barbarossa a ranar 22 ga watan june, shekara ta alib 1941, hakan yasa suka bude wani sabon shafin yaƙin mafi muni a tarihi, A kuma watan December, shekara ta alib  1941, Japan ta kaddamar da wani hari a kasar Amurka da wasu yankunan turawa dake yankin tekun Pacific. Hakane yasa kasar ta Amurka ta shiga Yaƙin a gefen Allied Countries kuma ta Ayyana yaƙi akan ƙasar Japan, hakan yasa ta samu goyon bayan kasar Biritaniya, amma sai ƙasashen dake ƙawance da Japan na turawa suma suka mara wa Japan din baya, hakane yasa Japan ta ƙwace yawancin yankunan turawa dake yankin tekun Pacific, wanda yawancin kasashen Asiya suke ganinsa a matsayin wani shiri ne daga ƙasashen yamma na yin mamaye a yankunan su, amma kuma bayan ƴan Watanni da suka gane wa idanuwan su irin zalunchin da Axis Powers keyi yasa dagabisani ra'ayin mutanen ƙasashen ya juya akan su. Yaki ya tsaya a shekara ta 1945 bayan Japan ta miƙa wuya, kuma Jamus da Italiya suma anyi galaba akanmsu a arewacin Afirka da gabashin ta, da kuma gagarumar nasarar da Red Army suka yi akan jamus da Italiya a garin Stalingrad dake Soviet Union a shekara alib 1943, da kuma mamaye Sicily da Italiya, da nasarar kasashen kawance (Allied Powers) a yankin Pacific, a shekara ta alib 1944, kasashen ƙawance sun ƙwace yankin Faransa daga hannun Jamus wato D-day Invasion kuma itama kasar Soviet Union ta dawo da duka yankunan ta daga hannun Jamus da ƙawayenta. Sa'annan kuma a shekara ta alib 1944, zuwa shekara ta alib 1945, kasar Japan ta sha kashi sosai a yankin Asiya, musamman a fafatawar da suka yi da Amurka a Tekun Pacific wato Battle Of Midway,da kuma tsakiyar kasar Sin da kasar Burma, hakan ya sanya su rasa dukkanin yankunan da suka mamaye.